
În epoca contemporană se poate afirma că nu se 
poate trăi fără matematică. Necesiatea culturii 
matematice, devine tot mai acută, făcând parte 
integrantă din cultura generală. Învăţământul 
matematic modern, contribuie la formarea unei gândiri 
active şi personale, la formarea şi dezvoltarea 
capacităţilor de analiză şi sinteză. 

Modernizarea învăţământului matematic, 
înseamnă potenţarea acestor valenţe formative, studiul 
acestei discipline contribuind cu precădere la 
dezvoltarea gândirii creatoare. 

Activitatea de rezolvare de probleme are cele mai 
bogate valențe formative, în cadrul ei valorificându-se 
atât cunoştinţele matematice de care dispune elevul, 
cât şi dezvoltarea intelectuală a acestuia. Este 
cunoscut faptul că rezolvarea de probleme necesită un 
efort mai mare al gândirii decât rezolvarea unui 
exerciţiu. 


Procesul rezolvării şi compunerii de probleme 
poate începe fără nici o ezitare din semestrul I al clasei 
I, însă gradat, respectând particularităţile de vârstă şi 
pe cele individuale ale elevilor. 

Cele mai multe probleme rezolvate şi compuse de 
elevi trebuie să fie inspirate din problemele pe care le 
implică viaţa, să vadă legătura cu practica, necesitatea 
lor în viaţa de toate zilele. Problemele mai complicate 
nu trebuie descompuse în probleme simple şi rezolvate 
operaţie cu operaţie. Elevii trebuie să cuprindă 
problema în ansamblu, s-o rezolve în mod sintetic, 
reducând-o la nivel concret într-o formulă numerică, 
iar nivelul relaţiilor într-o formulă literală. 

Partea cea mai importantă în rezolvarea unei 
probleme este etapa în care se desfăşoară 
raţionamentul rezolvării, fixarea schemei, a formulei de 
rezolvare. 

Copiii manifestă apriga dorinţă de a descoperi 
ceea ce este necunoscut, cercetând, tatonând şi chiar 
inventând. Pentru formarea personalităţii lor trebuie să 
fie stimulată gândirea şi imaginaţia lor creatoare. 

Încă din primele ore de matematică se urmăreşte 
formarea limbajului matematic necesar, dar în aşa fel 
încât fiecare oră să contribuie la dezvoltarea gândirii 
matematice, să îi pregătească pentru judecarea şi 
rezolvarea problemelor, să îi facă să înţeleagă faptul că 
orice problemă, simplă sau complexă, este produsul 
unei dezvoltări şi că la rândul ei poate fi dezvoltată. 

Însuşirea vocabularului corespunzător fiecăreia 
din cele 4 operaţii aritmetice de bază nu este suficientă 
pentru ca elevii să rezolve o problemă. 

Textul problemei devine singurul suport de 
înţelegere a problemei, după ce elevii au depăşi faza 
rezolvării de probleme pe bază de desene sau imagini. 
Înțelegerea problemei este asigurată numai dacă elevul 
va interpreta corect sensul cuvintelor din text şi sensul 
propoziţiilor, fără a omite nimic sau a denatura ceva. 

Există mai multe metode de rezolvare a 
problemelor. Pentru stimularea gândirii se poate 


expune o întrebare căreia să îi lipsească întrebarea. 
Invăţătorul poate lucra cu material concret sau 
semiconcret, cerând elevilor să deseneze schematic. Pe 
parcursul avansării în tainele disciplinei, se pot 
propune probleme a căror ordine de rezolvare nu 
coincide cu ordinea datelor din enunţ. Elevul trebuie să 
aleagă perechile de date între care stabileşte relaţii 
matematice care duc la rezolvarea problemei. 

Gândirea creatoare poate fi stimulată prin 
provocări. Copiii trebuie provocaţi să compună şi ei 
probleme după anumite formule numerice şi literale. 
Acestea se pot complica prin prezenţa relaţiilor diferite 
între termeni (spre exemplu, aflarea unui termen când 
se cunoaşte suma şi ceilalţi termeni). 

Metode moderne, des folosite la orele de 
matematică sunt problematizarea (elevii participă prin 
efort propriu de gândire şi acţiune la descoperirea 
adevărului,  dezvoltâdu-şi spiritul experimental, 
capacitatea de prelucrare),  euristica (sporeşte 
caracterul formativ al învăţării, dezvoltând spiritul de 
observaţie, capacităţile de analiză şi sinteză, interesul 
cognitiv, motivația intrinsecă),  brainstorming-ul 
(asaltul de idei care urmăreşte stimularea copiilor pe 
drumul căutării a cât mai multor ipoteze), învăţarea 
prin descoperire, întrecerea reciprocă (impulsul 
determinând răspunsuri din ce în ce mai rapide, mai 
corecte, găsirea cât mai multor soluţii, rezolvarea 
problemelor într-un timp cât mai scurt). 

Se urmăreşte formarea deprinderii de a lucra cu 
simboluri, de a folosi raţionamentul deductiv, de a găsi 
câi originale de rezolvare, de a alcătui alte probleme. 

